පරාක්‍රම සමූද්‍රයේ රළපනාව පිහිටි ප්‍රදේශයේ ගල් ඉවත් කර නව කායික සුවතා ඇවිදින මං තීරුවක් ඉදිකිරීමට වාරිමාර්ග දෙපාර්තමේන්තුව පියවර ගෙන ඇති බව පවසමින් ප්‍රදේශවාසීන් සහ මහා සංඝරත්නය අද එම ස්ථානයට පැමිණ විරෝධතාවයක නිරත වුණා.මාර්ගය අවහිර කරමින් විරෝධතා පළ කළ පිරිස කියා සිටියේ බලධාරීන් එම ස්ථානයට පැමිණෙන තෙක් එම ස්ථානයෙන් ඉවත් නොවන බවටයි.පරාක්‍රම සමූද්‍රය භාර පොළොන්නරුව දිස්ත්‍රික් ප්‍රධාන වාරි ඉංජිනේරුවරයා, දිස්ත්‍රික් වාරිමාර්ග අධ්‍යක්ෂකවරයා සහ පොළොන්නරුව දිස්ත්‍රික් ලේකම්වරයා මෙන්ම, ආණ්ඩු පක්ෂය නියෝජනය කරන පාර්ලිමේන්තු මන්ත්‍රී අමරකීර්ති අතුකෝරළ ද එම ස්ථානයට පැමිණි අතර එහිදී ඇති වුනේ උණුසුම් තත්ත්වයක්.කෙසේ වෙතත් ඇවිදින මංතීරුවේ ඉදිකිරීම් කටයුතු තාවකාලිකව අත්හිටුවන බවට එම ස්ථානයට පැමිණි බලධාරීන් ප්‍රකාශ කිරීමත් සමග පිරිස විසිර ගියා.කිලෝමීටර 1යි මීටර 750ක දිගකින් යුත් මෙම ඇවිදින මංතීරුව ඉදිකිරීම සඳහා රුපියල් මිලියන 35ක පමණ මුදලක් වැය වන බව සඳහන්.